# PATVIRTINTA

# Valstybės įmonės Lietuvos automobilių

# kelių direkcijos direktoriaus

2022 m. kovo 2 d. įsakymu Nr. VE-29

PIEŠINIŲ KONKURSO „SAUGUS EISMAS KELYJE 2022“
NUOSTATAI

I. BENDROSIOS NUOSTATOS

1. Piešinių konkurso ,,Saugus eismas kelyje 2022“ nuostatai (toliau – Nuostatai) reglamentuoja Piešinių konkurso ,,Saugus eismas kelyje 2022“ (toliau – Konkursas) tikslą, sąlygas, eigą, Konkursui pateiktų darbų vertinimo ir apdovanojimo tvarką.
2. Konkurso organizatorius – valstybės įmonė Lietuvos automobilių kelių direkcija (toliau – Kelių direkcija).

II. KONKURSO TIKSLAS, SĄLYGOS IR EIGA

1. Konkurso tikslas – atkreipti eismo dalyvių dėmesį į saugaus eismo kelyje svarbą, skatinti visus eismo dalyvius keliuose elgtis atsakingai:
* rinktis saugų greitį;
* segėti saugos diržus;
* būti atidiems kelyje;
* dėvėti atšvaitus;
* vairuojant nenaudoti mobilaus telefono;
* nevairuoti apsvaigus;
* laikytis eismo kultūros.
1. Konkurso tema – „Saugus eismas kelyje“.
2. Konkurso eiga:
	1. **iki 2022 m. kovo 31 d.** – dalyvių registracija elektroniniu paštu, nurodant vardą, pavardę, amžių, telefono Nr., el. pašto adresą ir gyvenamąją vietą. Registruotis būtina elektroniniu paštu pagal gyvenamąją vietą:

**I grupė:** natalija.kvietkauskiene@lakd.lt (Alytaus, Kaišiadorių, Kauno, Lazdijų, Marijampolės, Prienų, Šakių, Šalčininkų, Trakų, Varėnos, Vilkaviškio ir Vilniaus rajonai bei Birštono, Druskininkų, Elektrėnų, Kalvarijos, Kazlų Rūdos miestai);

**II grupė:** neringa.makaveckiene@lakd.lt (Anykščių, Biržų, Ignalinos, Jonavos, Kėdainių, Kupiškio, Molėtų, Panevėžio, Pasvalio, Rokiškio, Širvintų, Švenčionių, Ukmergės, Utenos ir Zarasų rajonai bei Visagino miestas);

**III grupė:** linartas.kiskis@lakd.lt (Akmenės, Joniškio, Jurbarko, Kelmės, Klaipėdos, Kretingos, Mažeikių, Pagėgių, Pakruojo, Plungės, Radviliškio, Raseinių, Rietavo, Skuodo, Šiaulių, Šilalės, Šilutės, Tauragės ir Telšių rajonai bei Neringos ir Palangos miestai);

* 1. **iki 2022 m. balandžio 29 d.** – Konkursinių darbų pateikimas. Skenuotus darbus reikia pateikti 5.1 papunktyje nurodytais el. pašto adresais;
	2. **iki 2022 m. gegužės 6 d.** – Konkursinių darbų įvertinimas;
	3. **iki 2022 m. gegužės 13 d.** – rezultatų paskelbimas;
	4. **iki 2022 m. spalio pabaigos** – atrinktų Konkursinių darbų perpiešimas stotelių paviljonuose;
	5. bus atrinkta po du piešinius iš kiekvienos grupės, nurodytos 5.1 papunktyje pagal gyvenamą teritoriją, ir išpiešti 6 (šeši) autobusų sustojimų vietose esantys paviljonai. Konkretūs paviljonai bus išrinkti po piešinių Konkurso pagal laimėjusių dalyvių gyvenamąją vietovę.
1. Reikalavimai Konkursiniam darbui:
	1. atitikti temą;
	2. atlikimo technika – spalvotas piešinys;
	3. Konkursui pateikti piešiniai turi būti nupiešti A4 arba A3 formato popieriaus lape;
	4. Konkurso dalyviui (ar grupei) galima pateikti po vieną Konkursinį darbą (piešinį);
	5. Konkursiniai darbai turi būti originalūs, estetiški, atitinkantys Konkurso tikslą ir neprieštarauti Kelių eismo taisyklių reikalavimams.
2. Autobusų sustojimo paviljonus išpiešia suinteresuotų savanorių grupė (mokytojai, mokyklos, miestelio bendruomenės nariai ir kt.), už kurios sudarymą atsakingas piešinio autorius ar koordinatorius.
3. Piešimui skirtomis priemonėmis aprūpina Kelių direkcija.

III. KONKURSO DALYVIAI

1. Darbus Konkursui gali teikti visų Lietuvos rajonų švietimo ir ugdymo įstaigų mokiniai, nevyriausybinių organizacijų nariai, bendruomenės. Dalyvių amžius neribojamas.

IV. KONKURSINIŲ DARBŲ VERTINIMAS, KONKURSO LAIMĖTOJŲ APDOVANOJIMAS

1. Konkursui pateiktus darbus vertins komisija, sudaryta iš šio Konkurso organizatorių.
2. Pagrindiniai Konkursinių darbų vertinimo kriterijai:
	1. tematikos atitikimas;
	2. idėjos ir formos originalumas, meninis ir techninis sprendimas, darbų kokybė, praktinio panaudojimo galimybės, kūrybiškumas;
	3. pateiktos informacijos aktualumas.
3. Visi Konkursiniai darbai vertinami 10 balų sistema.
4. Atrinktų šešių Konkurso darbų autoriai ir koordinatoriai bus apdovanoti padėkomis ir Kelių direkcijos įsteigtais prizais.
5. Visiems Konkurso dalyviams už dalyvavimą Konkurse bus skirtos simbolinės Kelių direkcijos dovanėlės.
6. Konkursiniai darbai, atsiųsti vėliau nurodyto termino ar neatitinkantys šių Nuostatų reikalavimų, nevertinami (t. y. skelbiami nekonkursiniais), apie tai Konkurso dalyviai bus informuojami el. paštu arba telefonu, nurodytu Konkurso dalyvio registracijos elektroniniame laiške.
7. Su Konkurso laimėtoju bus susisiekiama el. paštu arba telefonu, nurodytu Konkurso dalyvio registracijos elektroniniame laiške, kitą dieną po darbų įvertinimo.

 17. Konkurso laimėtojams Kelių direkcija el. paštu išsiųs pasirašyti Sutikimo dėl asmens duomenų tvarkymo formą (Nuostatų priedas Nr. 1 arba priedas Nr. 2). Konkursą laimėjusieji dalyviai (jei Konkurso dalyvis nepilnametis asmuo, vienas iš jo tėvų ar kitų įstatyminių atstovų) užpildytą ir pasirašytą Sutikimą dėl asmens duomenų tvarkymo Kelių direkcijai turės pateikti el. paštu skenuotą (pdf formatu) arba atsiųsti pasirašyto Sutikimo nuotrauką (jpg formatu) iki 2022 m. gegužės 12 d. (imtinai).

1. Iškilus klausimams, Konkurso dalyviai gali kreiptis į Konkurso organizatorius: Kelių direkcijos komunikacijos vadybininkus: Nataliją Kvietkauskienę el. paštu natalija.kvietkauskiene@lakd.lt, telefonu + 370 613 50 288; Neringą Makaveckienę el. paštu neringa.makaveckiene@lakd.lt, telefonu + 370 682 27 7762; Linartą Kiškį el. paštu linartas.kiskis@lakd.lt, telefonu + 370 698 10 820.

**IV. ASMENS DUOMENŲ TVARKYMAS KONKURSO METU IR JAM ĮVYKUS**

1. Visi Konkurso dalyvių asmens duomenys yra tvarkomi griežtai vadovaujantis 2016 m. balandžio 27 d. Europos Parlamento ir Tarybos reglamento (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo, kuriuo panaikinama direktyva 95/46/EB (toliau – Bendrasis duomenų apsaugos reglamentas) (OL 2016 L 119, p. 1) 5 straipsnio 1 dalyje nustatytų teisėtumo, sąžiningumo ir skaidrumo, tikslo apribojimo, duomenų kiekio mažinimo, tikslumo, saugojimo trukmės apribojimo, vientisumo ir konfidencialumo principais.
2. Visi Konkurso vykdymo tikslu tvarkomi duomenys gaunami tiesiogiai iš Konkurso dalyvio. Konkurso vykdymo tikslu tvarkomi šie asmens duomenys: vardas, pavardė, amžius, telefono numeris, gyvenamoji vieta ir el. pašto adresas.
3. Įvykus Konkursui, dalyvių pateikti Nuostatų 19 punkte nurodyti asmens duomenys sunaikinami, išskyrus Konkursą laimėjusių asmenų duomenis, kurie toliau bus tvarkomi švietėjiškos saugaus eismo veiklos vykdymo tikslu.
4. Kelių direkcija Konkurso laimėtojus pasirašytinai informuoja (tuo atveju, kai laimėtojas yra nepilnametis asmuo, pasirašytinai informuojamas vienas iš tėvų arba kitų įstatyminių atstovų (susipažinimui ir pasirašymui pateikiami Nuostatų priedas Nr. 1 arba priedas Nr. 2) apie Nuostatų 26 ir 27 punktuose nustatytas Konkursui pateiktų asmens duomenų naudojimo ir viešinimo sąlygas.
5. Piešinių Konkurso laimėtojai, Bendrajame duomenų apsaugos reglamente nustatytomis sąlygomis, turi teisę susipažinti su Kelių direkcijoje tvarkomais savo asmens duomenimis, prašyti, kad būtų ištaisyti netikslūs jų asmens duomenys ir (arba) papildyti neišsamius jų asmens duomenis, taip pat prašyti ištrinti savo asmens duomenis ar apriboti jų tvarkymą.
6. Konkurso laimėtojų asmens duomenys bus saugomi tiek, kiek prireiks vykdant švietėjišką saugaus eismo veiklą, bet ne ilgiau kaip 2 metus nuo Konkurso pradžios (darbų Konkursui pateikimo).
7. Kelių direkcija įgyvendina reikiamas technines ir organizacines priemones, kad būtų užtikrintas tinkamas Konkurso dalyvių pateiktų asmens duomenų saugumas.
8. Konkurso laimėtojas turi teisę pateikti skundą Valstybinei duomenų apsaugos inspekcijai, jeigu mano, kad jo asmens duomenys tvarkomi pažeidžiant Bendrąjį duomenų apsaugos reglamentą ar įstatymus, reglamentuojančius asmens duomenų apsaugą.

V. BAIGIAMOSIOS NUOSTATOS

1. Kelių direkcija švietėjiškos saugaus eismo veiklos tikslu Konkursą laimėjusio autoriaus sutikimu turi teisę – nemokėdama honorarų atsiųstus Konkursinius darbus fotografuoti ir, nurodžius jų autorystę, naudoti Konkurso viešinimui (plakatai, katalogai, kalendoriai, visuomenės informavimo priemonės, socialiniai tinklai ir kt.). Konkurso laimėtojų darbai gali būti fotografuojami ir viešinami tinklalapyje www.lakd.lt ir Kelių direkcijos socialinių tinklų profiliuose, taip pat partnerių viešosiose erdvėse.
2. Kelių direkcija Konkursą laimėjusio autoriaus sutikimu jo asmens duomenis – vardą, amžių, gyvenamąją vietą gali paskelbti tinklalapyje [www.lakd.lt](http://www.lakd.lt) ir Kelių direkcijos socialinių tinklų profiliuose.
3. Konkursui pateikti darbai negali būti nukopijuoti – už autoriaus teisių pažeidimus pagal galiojančius teisės aktus atsako darbus atsiuntę Konkurso dalyviai.
4. Kelių direkcijos Konkurso organizatoriai, nurodyti Nuostatų 17 punkte, užsiregistravusiems dalyviams el. paštu išsiunčia informacinį pranešimą: „Registruodamasis Konkursui dalyvis patvirtina, kad jo pateikta informacija yra teisinga ir sutinka papildomą, su Konkursu susijusią, informaciją gauti elektroniniame laiške nurodytais kontaktais“.

\_\_\_\_\_\_\_\_\_\_\_\_\_\_\_\_\_\_\_

Piešinių konkurso „Saugus eismas kelyje 2022“ nuostatų
1 priedas

**SUTIKIMAS DĖL ASMENS DUOMENŲ TVARKYMO**

2022-\_\_\_\_\_\_-\_\_\_\_\_\_, .................

*(vieta)*

Aš, [vardas, pavardė]:

*(Pažymėkite, jei sutinkate)*

*[ ]* sutinku, kad mano asmens vardas, pavardė, amžius, gyvenamoji vieta VĮ Lietuvos automobilių kelių direkcijos, į. k. 188710638 (toliau – Duomenų valdytojas arba Kelių direkcija) organizuoto Piešinių konkurso „Saugus eismas kelyje 2022“ (toliau – Konkursas) ir švietėjiškos saugaus eismo veiklos tikslu būtų naudojami viešinimui Kelių direkcijos tinklalapyje www.lakd.lt ir Kelių direkcijos socialinių tinklų profiliuose, o atsiųsti Konkursiniai darbai būtų fotografuojami ir naudojami vykusio Konkurso viešinimui (plakatai, katalogai, kalendoriai, visuomenės informavimo priemonės, socialiniai tinklai, partnerių viešosios erdvės ir kt.).

Jūs kaip duomenų subjektas turite šias teises: 1) prašyti susipažinti su Duomenų valdytojo tvarkomais Jūsų asmens duomenimis; 2) prašyti, kad Duomenų valdytojas ištrintų arba apribotų Jūsų asmens duomenų tvarkymą, jei toks prašymas neprieštarauja teisės aktams; 3) į duomenų perkeliamumą (teisė prašyti įprastai naudojamu ir kompiuterio skaitomu formatu gauti ir (arba), jei tai techniškai įmanoma, prašyti perkelti (tiesiogiai persiųsti) kitam duomenų valdytojui Kelių direkcijos tvarkomus duomenų subjekto asmens duomenis); 4) pateikti skundą dėl asmens duomenų tvarkymo Valstybinei duomenų apsaugos inspekcijai.

Duomenų valdytojas įsipareigoja tvarkyti Jūsų pateiktus asmens duomenis laikydamasis asmens duomenų apsaugą reglamentuojančių teisės aktų reikalavimų, užtikrinti tvarkomų asmens duomenų saugumą bei įgyvendinti tinkamas technines ir organizacines priemones asmens duomenims apsaugoti nuo neteisėto sunaikinimo, atsitiktinio pakeitimo, atskleidimo ir nuo bet kokio neteisėto tvarkymo.

Konkurso laimėtojų pateikti asmens duomenys bus saugomi ne ilgiau kaip 2 metus nuo Konkurso pradžios (darbų Konkursui pateikimo).

Pasirašydamas žemiau, patvirtinate, kad esate tinkamai supažindintas su Jūsų teisėmis duomenų tvarkymo laikotarpiu ir sutinkate, kad Jūsų asmens duomenys Kelių direkcijoje būtų tvarkomi nurodytą laiką nurodytu tikslu.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 *(vardas, pavardė, parašas)*

Piešinių konkurso „Saugus eismas kelyje 2022“ nuostatų

 2 priedas

**SUTIKIMAS DĖL NEPILNAMEČIO ASMENS DUOMENŲ TVARKYMO**

2022-\_\_\_\_\_\_-\_\_\_\_\_\_, .................

(vieta)

Aš, [vardas, pavardė]:

(Pažymėkite, jei sutinkate)

sutinku, kad mano sūnaus ar dukros\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_asmens vardas, pavardė, amžius, gyvenamoji vieta VĮ Lietuvos automobilių kelių direkcijos, į. k. 188710638 (toliau – Duomenų valdytojas arba Kelių direkcija) organizuoto piešinių konkurso „Saugus eismas kelyje 2022“ (toliau – Konkursas) ir švietėjiškos saugaus eismo veiklos tikslu būtų naudojami viešinimui Kelių direkcijos tinklalapyje www.lakd.lt ir Kelių direkcijos socialinių tinklų profiliuose, o atsiųsti konkursiniai darbai būtų fotografuojami ir naudojami vykusio Konkurso viešinimui (plakatai, katalogai, kalendoriai, visuomenės informavimo priemonės, socialiniai tinklai, partnerių viešosios erdvės ir kt.). Jūs kaip nepilnamečio duomenų subjekto įstatyminis atstovas turite šias teises: 1) prašyti susipažinti su Duomenų valdytojo tvarkomais Jūsų sūnaus ar dukros asmens duomenimis; 2) prašyti, kad Duomenų valdytojas ištrintų arba apribotų Jūsų sūnaus ar dukros asmens duomenų tvarkymą, jei toks prašymas neprieštarauja teisės aktams; 3) į duomenų perkeliamumą (teisė prašyti įprastai naudojamu ir kompiuterio skaitomu formatu gauti ir (arba), jei tai techniškai įmanoma, prašyti perkelti (tiesiogiai persiųsti) kitam duomenų valdytojui Kelių direkcijos tvarkomus duomenų subjekto asmens duomenis); 4) pateikti skundą dėl asmens duomenų tvarkymo Valstybinei duomenų apsaugos inspekcijai.

Duomenų valdytojas įsipareigoja tvarkyti Jūsų pateiktus sūnaus ar dukros asmens duomenis laikydamasis asmens duomenų apsaugą reglamentuojančių teisės aktų reikalavimų, užtikrinti tvarkomų asmens duomenų saugumą bei įgyvendinti tinkamas technines ir organizacines priemones asmens duomenims apsaugoti nuo neteisėto sunaikinimo, atsitiktinio pakeitimo, atskleidimo ir nuo bet kokio neteisėto tvarkymo.

Konkurso laimėtojų asmens duomenys bus saugomi ne ilgiau kaip 2 metus nuo Konkurso pradžios (darbų Konkursui pateikimo). Pasirašydamas žemiau, patvirtinate, kad esate tinkamai supažindintas su Jūsų teisėmis duomenų tvarkymo laikotarpiu ir sutinkate, kad Jūsų sūnaus ar dukros asmens duomenys Kelių direkcijoje būtų tvarkomi nurodytą laiką nurodytu tikslu.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (Nepilnamečio vardas, pavardė, parašas) (pasirašo tada, jei turi parašą)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (Vieno iš tėvų, globėjų, rūpintojų vardas, pavardė, parašas)